钦定古今图书集成/理学汇编/学行典/第255卷 > 张友周
## 钦定古今图书集成/理学汇编/学行典/第255卷 > 张友周

按《零陵县志》：“张友周，字以文，别号顺川，禄仲子，零庠
生。少有令誉，屡入棘闱不售。制行朴茂，律身严正。乡
人有负周金者约数百周，悉焚券。又立义冢于乡，收
瘗枯骨及贫人之无地者。人至今颂之。周严于训子
而恕以接物，菲于自奉而腆于款客，盖无事不以古
人自期也。寿至八十有二。子曰内涵、心涵，皆以明经”
世其家。